Komission asetus (EY) N:o 162/2002, annettu 29 päivänä tammikuuta 2002, neuvoston asetuksessa (EY) N:o 1255/1999 voin ja kerman yksityiselle varastoinnille tarkoitetun tuen vahvistamisesta sekä neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 29 artiklasta poikkeamisesta



Virallinen lehti nro L 026 , 30/01/2002 s. 0007 - 0007



Komission asetus (EY) N:o 162/2002, annettu 29 päivänä tammikuuta 2002, neuvoston asetuksessa (EY) N:o 1255/1999 voin ja kerman yksityiselle varastoinnille tarkoitetun tuen vahvistamisesta sekä neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 29 artiklasta poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 10 artiklan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetun komission asetuksen (EY) N:o 2771/1999(3), sellaisena kuin se on viimeksi muutettuna asetuksella (EY) N:o 1614/2001(4), 34 artiklan 2 kohdassa säädetään, että rajoittamatta kyseisen asetuksen 38 artiklan soveltamista asetuksen (EY) N:o 1255/1999 6 artiklan 3 kohdassa tarkoitetun yksityiselle varastoinnille maksettavan tuen määrä vahvistetaan vuosittain. Tätä varten olisi otettava huomioon varastoinnin kiinteät ja päiväkohtaiset kustannukset sekä rahoituskustannukset siten, että viimeksi mainittujen osalta otetaan huomioon Euroopan keskuspankin korkotason kehitys. (2) Mainitun asetuksen 29 artiklan 1 kohdassa säädetään ajanjakso, jonka kuluessa varastoonvientitoimet voidaan toteuttaa. Voin nykyisen markkinatilanteen vuoksi on poikkeuksellisesti perusteltua aikaistaa voi- ja kermamäärien vuonna 2002 tapahtuvien varastoonvientitoimien alkamispäivää 15 päivästä maaliskuuta 1 päivään maaliskuuta. (3) Maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen (EY) N:o 1255/1999 6 artiklan 3 kohdassa tarkoitettu tuki vahvistetaan tonnilta voita tai voiekvivalenttia vuonna 2002 tehtävien sopimusten osalta seuraavasti: a) 24 euroa kiinteiden kustannusten osalta; b) 0,35 euroa sopimuksenmukaiselta varastointipäivältä kylmävarastoinnin kustannusten osalta; ja c) sopimuksenmukaiselta varastointipäivältä maksettava määrä, joka on 91 prosenttia voin sopimuksenmukaisen varastoinnin alkamispäivänä voimassa olevasta interventiohinnasta ja johon lisätään vuosittainen 3 prosentin suuruinen korko. 2 artikla Poiketen siitä, mitä asetuksen (EY) N:o 2771/1999 29 artiklan 1 kohdassa säädetään, varastoonvientitoimet voidaan aloittaa vuonna 2002 1 päivästä maaliskuuta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 333, 24.12.1999, s. 11. (4) EYVL L 214, 8.8.2001, s. 20.